**Općina Kaptol**

Upute za prijavitelje

Datum objave Poziva: 29. rujna 2025.

Rok za dostavu prijava: 30. listopada 2025. Sadržaj

1. JAVNI POZIV ZA PREDLAGANJE PROGRAMA JAVNIH POTREBA UDRUGA FINANCIRANIH IZ SREDSTAVA PRORAČUNA OPĆINE KAPTOL 3

1.1 OPIS PROBLEMA ČIJEM SE RJEŠAVANJU ŽELI DOPRINIJETI OVIM POZIVOM 3

1.2 CILJEVI POZIVA I PRIORITETI ZA DODJELU SREDSTAVA 3

1.3 PLANIRANI IZNOSI I UKUPNA VRIJEDNOST POZIVA 4

2.1. Prihvatljivi prijavitelji: tko može podnijeti prijavu? 4

2.2 Prihvatljivi partneri na projektu / programu 5

2.3 Prihvatljive aktivnosti koje će se financirati putem Poziva 5

2.4 Prihvatljivi troškovi koji će se financirati ovim Pozivom 6

3. KAKO SE PRIJAVITI? 7

3.1 Sadržaj Opisnog obrasca 7

3.2 Gdje podnijeti prijavu? 7

3.4 Rok za podnošenje prijave 8

3.5 Kome se obratiti ukoliko imate pitanja? 8

4. PROCJENA PRIJAVA I DONOŠENJE ODLUKE O DODJELI SREDSTAVA 9

5. OBAVIJEST O DONESENOJ ODLUCI O DODJELI FINANCIJSKIH SREDSTAVA 9

5.1 Indikativni kalendar postupka Poziva 10

6. POPIS DOKUMENTACIJE 11

1. JAVNI POZIV ZA PREDLAGANJE PROGRAMA JAVNIH POTREBA UDRUGA FINANCIRANIH IZ SREDSTAVA PRORAČUNA OPĆINE KAPTOL

1.1 OPIS PROBLEMA ČIJEM SE RJEŠAVANJU ŽELI DOPRINIJETI OVIM POZIVOM

Strategija razvoja Općine Kaptol podloga je za izradu projekata koji proizlaze iz mjera za njihovu provedbu.

Na području Općine Kaptol aktivno djeluje 40 udruge (Izvor: Web stranica Registra udruga RH, [www.uprava.hr](http://www.uprava.hr)).

Kako bi osnažili kapacitete naših udruga za rad sa sve složenijim i brojnijim potrebama korisnika, ali i potakli razvitak i opći napredak naše Općine želimo stvoriti nova partnerstva i osposobiti udruge za preuzimanje veće uloge i odgovornosti za projekte kojima se zadovoljavaju potrebe korisnika i potrebe Općine Kaptol kao zajednice u cjelini.

Općina Kaptol pruža kontinuiranu podršku razvoju organizacija civilnog društva kroz Javne Pozive za dodjelu financijskih potpora projektima ili programima udruga kojima želimo potaknuti povezivanje različitih dionika i inovativnost u rješavanju izazova današnjice.

1.2 CILJEVI POZIVA I PRIORITETI ZA DODJELU SREDSTAVA

**Opći cilj** ovog Poziva na dostavu projektnih prijedloga je povećati učinkovitost i sposobnost OCD-a za preuzimanje veće uloge i odgovornosti kojima se zadovoljavaju potrebe korisnika i potrebe Općine Kaptol kao zajednice u cjelini.

**Specifični cilj** ovog Poziva na dostavu projektnih prijedloga je unaprijediti sposobnosti OCD-a za pružanje društvenih usluga korisnicima te potaknuti udruge na unaprjeđenje kvalitete života građana i promicanje položaja i ugleda Općine Kaptol.

**Prioriteti** za dodjelu sredstava:

1. Prioritetno područje 1 – Organizacija i provođenje kulturnih programa i projekata koji su usmjereni ka očuvanju kulturnog identiteta Općine i obogaćivanje kulturnog života stanovništva kroz programe tradicijske kulture i suvremenog kulturnog stvaralaštva. Također obuhvaća i projekte koji su usmjereni na izgradnju i adaptaciju prostora.
2. Prioritetno područje 2 – poticanje bavljenja sportom i fizičkim aktivnostima svih stanovnika Općine, neovisno o njihovom spolu i dobi. Također obuhvaća projekte usmjerene na gradnju i održavanje sportskih igrališta/vježbališta.
3. Prioritetno područje 3 – Jačanje kapaciteta udruga za rad sa sljedećim skupinama: osobama s invaliditetom, djecom, obiteljima, mladima, starijim osobama, braniteljima iz Domovinskog rata. Pomaganje socijalno ugroženim obiteljima i kućanstvima, odnosno podržavanje programa i projekata koji se odnose na sjećanje na Domovinski rat.
4. Prioritetno područje 4 – Jačanje kapaciteta udruga koje doprinose razvitku i općem napretku Općine Kaptol te promiču njezin položaj i ugled kao i napredak zajednice. Također obuhvaća udruge koje potiču i djeluju u očuvanju starih zanata, otvaranju novih obrta, razvoju gospodarstva te stvaranju novih proizvodnih procesa. Radionice, edukacije i predavanja također su prihvatljiv oblik prenošenja znanja.
5. Prioritetno područje 5 – Jačanje kapaciteta udruga koje djeluju na području zaštita zdravlja i života, doprinose ekologiji i zdravom načinu življenja. Također obuhvaća udruge koje se bave problematikom domaćih životinja te udomljavanje i zbrinjavanje istih.
	1. PLANIRANI IZNOSI I UKUPNA VRIJEDNOST POZIVA
6. Za financiranje projekata u okviru ovog Poziva za prioritetno područje 1 - 5 raspoloživa su sredstava od ukupno **75.000,00 EUR**, i to za;
7. Prioritetno područje 1 - Očekivani broj projekata koji će se financirati u sklopu ovog Javnog poziva je 10 projekata. Predviđeni novčani iznos: 20.000,00 €
8. Prioritetno područje 2 - Očekivani broj projekata koji će se financirati u sklopu ovog Javnog poziva je 5 projekata. Predviđeni novčani iznos: 30.000,00 €
9. Prioritetno područje 3 - Očekivani broj projekata koji će se financirati u sklopu ovog Javnog poziva je 5 projekata. Predviđeni novčani iznos: 5.000,00 €
10. Prioritetno područje 4 - Očekivani broj projekata koji će se financirati u sklopu ovog Javnog poziva je 5 projekata. Predviđeni novčani iznos: 10.000,00 €
11. Prioritetno područje 5 - Očekivani broj projekata koji će se financirati u sklopu ovog Javnog poziva je 3 projekata. Predviđeni novčani iznos: 10.000,00 €
12. Najmanji iznos financijskih sredstava koji se može prijaviti i ugovoriti po pojedinom projektu je 200,00 EUR, a najveći iznos nije određen.
13. Svaki prijavitelj može podnijeti najviše 3 prijave (projekta) za koje traži sufinanciranje Općine.

 **2.** **FORMALNI UVJETI POZIVA**

2.1. Prihvatljivi prijavitelji: tko može podnijeti prijavu?

2.1.1. Pravna osoba upisana u Registar neprofitnih organizacija pri Ministarstvu financija,

2.1.2. Pravna osoba koja je upisana u Registar neprofitnih organizacija što se dokazuje Izvatkom iz registra koji ne može biti stariji od 30 dana od datuma objave Javnog Poziva (Registar udruga),

2.1.3. Pravna osoba koja ima Osobni identifikacijski broj (podaci dostupni putem uvida u Registar neprofitnih organizacija),

2.1.4. Pravna osoba koja je programski usmjerena na rad u području socijalne i zdravstvene skrbi i humanitarne djelatnosti, te na zaštitu i promicanje vrijednosti i istine o Domovinskom ratu, ili kulturne djelatnosti od interesa za Općinu Kaptol što je razvidno iz ciljeva i popisa djelatnosti u statutu udruge,

2.1.5. Pravna osoba koja vodi transparentno financijsko poslovanje u skladu s propisima o računovodstvu neprofitnih organizacija i koja je u roku predala sva potrebna izvješća (podaci dostupni putem uvida u Registar neprofitnih organizacija.

2.1.6. Pravna osoba koja nema dugovanja s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu i Proračunu Općine Kaptol što se dokazuje Potvrdom o nepostojanju duga,

2.1.7. Pravna osoba koja ima zadovoljavajuće organizacijske kapacitete i ljudske resurse za provedbu programa ili projekta,

2.1.8. Pravna osoba u kojoj se protiv osobe ovlaštene za zastupanje i voditelja programa/projekta ne vodi kazneni postupak, što se dokazuje uvjerenjem nadležnog suda, ne starijem od šest mjeseci.

2.1.2. Pravo prijave na Poziv nemaju:

1. ogranci, podružnice i slični ustrojbeni oblici udruga koji nisu registrirani sukladno Zakonu o udrugama kao pravne osobe,
2. udruge koje nisu upisane u Registar neprofitnih organizacija,
3. udruge koje su nenamjenski trošile prethodno dodijeljena sredstva iz javnih izvora (nemaju pravo prijave sljedeće dvije godine, računajući od godine u kojoj su provodile projekt),
4. udruge koje su u stečaju ili likvidaciji,
5. udruge koje nisu ispunile obveze vezane uz plaćanje doprinosa, poreza ili drugih davanja prema državnom proračunu i Proračunu Općine Kaptol i
6. udruge čiji je jedan od osnivača politička stranka.

2.1.3. Prijavitelj može prijaviti i ugovoriti najviše tri projekta / programa u okviru ovog Poziva. Ista udruga može biti partner drugoj udruzi na više projekata / programa unutar ovog Poziva.

2.2 Prihvatljivi partneri na projektu / programu

2.2.1. Partneri moraju zadovoljiti sve potrebne uvjete prihvatljivosti koje vrijede za prijavitelja navedeni pod točkom 2.1. Poziva.

2.2.2. Prijavitelj i partner uređuju svoj odnos obostranim potpisivanjem partnerske izjave, koju popunjenu s potpisom i pečatom odgovorne osobe prilažu uz projekt/program.

2.2.3. Prijavitelj je odgovoran za provedbu projekta/programa, namjensko trošenje sredstava i redovito izvještavanje.

2.3 Prihvatljive aktivnosti koje će se financirati putem Poziva

2.3.1. Planirano trajanje projekta/programa je do 12 mjeseci.

2.3.2. Mjesto provedbe je Općina Kaptol.

 Pojedine aktivnosti moguće je provoditi u Republici Hrvatskoj i izvan područja Republike

 Hrvatske (kao npr. državna ili međunarodna natjecanja)

2.3.3. Prihvatljive projektne aktivnosti su:

* jačanje kapaciteta OCD-a za razvoj i upravljanje ljudskim potencijalima,
* jačanje kapaciteta OCD-a za upravljanje i koordiniranje volonterima, izobrazba volontera i razvoj volonterskih programa za pružanje društvenih ili razvojnih usluga u prioritetnom području,
* aktivnosti usmjerene na očuvanje digniteta i promicanja vrijednosti Domovinskog rata,
* aktivnosti usmjerene na razvoj i uvođenje sustava osiguranja kvalitete OCD-a u pružanju socijalnih usluga,
* aktivnosti usmjerene na obrazovne programe (radionice, predavanja, tribine i sl.) za unaprjeđenje kvalitete života, životnih vještina i drugih sposobnosti,
* aktivnosti usmjerene na aktivno sudjelovanje djece, obitelji i mladih u društvu,
* aktivnosti usmjerene na zaštitu i promicanje prava osoba s invaliditetom i starijih osoba,
* aktivnosti usmjerene na zaštitu i promicanje ljudskih prava, jednakost i ravnopravnost,
* aktivnosti usmjerene na poticanje lokalnih vlasti, javnih institucija i poslovnog sektora za suradnju s civilnim društvom u planiranju i pružanju društvenih i razvojnih usluga u zajednici,
* očuvanje kulturnog identiteta i promicanje suvremenog kulturnog stvaralaštva,
* aktivnosti usmjerene na zaštitu kulturnog identiteta Županije i obogaćivanje kulturnog

života stanovništva kroz raznolike programe suvremenog kulturnog stvaralaštva

* aktivnosti usmjerene na poticanje razvoja i općeg napretka Požeško-slavonske županije, građana i zajednice u cjelini.
* Aktivnosti usmjerene na razvoj sporta i sportskih postignuća

2.4 Prihvatljivi troškovi koji će se financirati ovim Pozivom

Sredstvima ovog Poziva mogu se financirati samo stvarni i prihvatljivi troškovi, nastali provođenjem projekta u vremenskom razdoblju naznačenom u ovim Uputama. Prilikom procjene projekta/programa, ocjenjivat će se potreba naznačenih troškova u odnosu na predviđene aktivnosti, kao i realnost visine navedenih troškova.

2.4.1. Prihvatljivim troškovima za financiranje ovim Pozivom podrazumijevaju se troškovi koji su neposredno vezani uz provedbu pojedinih aktivnosti unutar predloženog programa ili projekta (pri čemu treba posebno naznačiti vrstu i cijenu svake usluge) kao što su:

* troškovi zaposlenika angažiranih na programu ili projektu,
* putni troškovi za zaposlenike i druge osobe koje sudjeluju u projektu ili programu,
* troškovi tiskanja, medijskog oglašavanja i promidžbe, uz obvezu poštovanja uvjeta vidljivosti i navođenja Općine Kaptol kao pokrovitelja,
* troškovi prijevoza na smotre i natjecanja,
* troškovi smještaja,
* troškovi izrade, kupnje ili iznajmljivanja opreme i materijala (novih ili rabljenih) namijenjenih isključivo za program ili projekt, te troškovi usluga,
* troškovi potrošne robe,
* troškovi reprezentacije,
* organizacija obrazovnih aktivnosti,
* materijal za aktivnosti,
* troškovi koji proistječu iz zahtjeva ugovora uključujući, troškove financijskih usluga (informiranje, vrednovanje konkretno povezano s projektom, revizija, umnožavanje, osiguranje…) i
* ostali troškovi koji su izravno vezani za provedbu aktivnosti programa ili projekta.

2.4.2. Osim izravnih, Korisniku sredstava se može odobriti i pokrivanje dijela neizravnih troškova kao što su: energija, voda, uredski materijal, sitan inventar, telefon, pošta i drugi indirektni troškovi koji nisu povezani s provedbom programa, u maksimalnom iznosu do 25% ukupnog odobrenog iznosa financiranja iz Proračuna županije.

2.4.3. Neprihvatljivim troškovima projekta ili programa smatraju se:

* dugovi i stavke za pokrivanje gubitaka ili dugova,
* dospjele kamate,
* stavke koje se već financiraju iz javnih izvora,
* kupovina zemljišta ili građevina, osim kada je to nužno za izravno provođenje projekta/programa, kada se vlasništvo mora prenijeti na udrugu i/ili partnere najkasnije po završetku projekta/programa,
* gubitci na tečajnim razlikama,
* zajmovi trećim stranama,
* cigarete i alkohol,
* drugi troškovi koji nisu u neposrednoj povezanosti sa sadržajem i ciljevima projekta,

3. KAKO SE PRIJAVITI?

Prijava se smatra potpunom ukoliko sadrži sve prijavne obrasce i obvezne priloge kako je zahtijevano u Pozivu na dostavu projektnih prijedloga/programa:

1. opći obrazac,
2. obrazac opisa programa ili projekta
3. obrazac izjave o partnerstvu (primjenjivo ako udruga ima partnera ili partnere),
4. potvrda Ministarstva financija/Porezne uprave o stanju javnog dugovanja za prijavitelja i partnere iz koje je vidljivo da organizacija nema duga, u slučaju postojanja javnog duga, on mora biti podmiren prije samog potpisivanja Ugovora. Potvrda ne smije biti starija od 30 dana, računajući od dana objave Poziva
5. obrazac izjave o nepostojanju dvostrukog financiranja.
6. uvjerenje o nekažnjavanju za odgovornu osobu. Potvrda ne smije biti starija od 6 mjeseci, računajući od dana objave Poziva

3.1 Sadržaj Opisnog obrasca

Opisni obrazac projekta/programa dio je obvezne dokumentacije, a sadrži podatke o prijavitelju, partnerima te sadržaju projekta/programa koji se predlaže za financiranje.

Obrasci u kojima nedostaju podaci, vezani uz sadržaj, projekta neće biti primljeni u razmatranje.

Obrazac se ispunjava iskljčivo na računalu.

Ukoliko opisni obrazac sadrži gore navedene nedostatke, prijava će se smatrati nevažećom.

Opisni obrazac sadrži i tabelarni prikaz troškova, tako da isti predstavlja i proračun projekta.

3.2 Gdje podnijeti prijavu?

Prijave se dostavljaju isključivo na propisanim obrascima, koji su zajedno s Uputama za prijavitelje i ostalom natječajnom dokumentacijom, dostupni na mrežnim stranicama Općine Kaptol: www.opcina-kaptol.com

Prijave se dostavljaju u zatvorenoj omotnici koja na vanjskoj strani mora sadržavati puni naziv i adresu podnositelja prijave, preporučenom pošiljkom ili dostavom u Općinu Kaptol.

 ***“za Javni Poziv za financiranje programa/projekata udruga iz sredstava proračuna Općine Kaptol u 2026. godini“***

Područja djelovanja;

1.) Udruge iz područja kulture,

2.) Udruge iz područja sporta

3.) Udruge iz područja socijalne skrbi

4.) Strukovne udruge

5.) Udruge iz područja zdravlja i života

Prijave se šalju na adresu:

**OPĆINA KAPTOL, ŠKOLSKA 3, 34334 KAPTOL**

3.4 Rok za podnošenje prijave

Rok za prijavu na Poziv je 30. listopada 2025. godine. Prijava je dostavljena u roku ako je na prijamnom pečatu razvidno da je zaprimljena u pošti ili u pisarnici s datumom koji je naznačen kao rok za prijavu na Poziv.

Sve prijave poslane izvan roka neće biti primljene u razmatranje.

3.5 Kome se obratiti ukoliko imate pitanja?

Sva pitanja vezana uz ovaj Javni Poziv mogu se postaviti isključivo elektroničkim putem, slanjem upita na adresu elektronske pošte: info@opcina-kaptol.com i to najkasnije 4 dana prije isteka Poziva.

Odgovori na upite poslat će se u najkraćem mogućem roku izravno na e-mail adrese onih koji su pitanja postavili i to najkasnije 2 dana prije isteka Poziva.

U svrhu osiguranja ravnopravnosti svih potencijalnih prijavitelja, davatelj sredstava ne može davati prethodna mišljenja prijaviteljima o prihvatljivosti prijavitelja, partnera, aktivnosti ili troškova navedenih u prijavi.

4. PROCJENA PRIJAVA I DONOŠENJE ODLUKE O DODJELI SREDSTAVA

Sve pristigle i zaprimljene prijave proći će kroz sljedeću proceduru:

**(A) PREGLED PRIJAVA U ODNOSU NA PROPISANE UVJETE POZIVA**

Općina Kaptol kao davatelj financijskih sredstava će putem posebnog Povjerenstva izvršiti provjeru propisanih uvjeta (formalni uvjeti) Poziva.

U postupku provjere ispunjavanja formalnih uvjeta natječaja provjerava se:

* je li prijava dostavljena na pravi javni Poziv i u zadanome roku,
* je li zatraženi iznos sredstava unutar financijskih pragova postavljenih u javnom Pozivu,
* jesu li dostavljeni, potpisani i ovjereni svi obvezni obrasci,
* je li lokacija provedbe projekta prihvatljiva
* jesu li predložene aktivnosti prihvatljive,
* jesu li prijavitelj i partner prihvatljivi sukladno uputama za prijavitelje javnog Poziva
* jesu li ispunjeni drugi formalni uvjeti javnog Poziva.

Nakon provjere svih pristiglih i zaprimljenih prijava prema propisanim uvjetima Poziva, Povjerenstvo izrađuje popis svih prijavitelja koji su zadovoljili propisane uvjete odnosno koje se prijave upućuju na procjenu kvalitete, kao i popis svih prijavitelja koji nisu zadovoljili propisane uvjete Javnog poziva odnosno koje se odbijaju radi ne ispunjavanja propisanih uvjeta.

**(B) PROCJENA PRIJAVA KOJE SU ZADOVOLJILE PROPISANE UVJETE POZIVA**

Povjerenstvo za procjenu prijava sastavljeno je od 3 člana.

Temeljem provedene procjene prijava koje su zadovoljile propisane uvjete Poziva, Povjerenstvo za procjenu prijava, prema broju bodova, sastavlja listu odabranih projekata/programa te načelniku daje prijedlog za raspodjelu sredstava.

Konačnu odluku o rasporedu sredstava donosi načelnik na prijedlog Povjerenstva.

5. OBAVIJEST O DONESENOJ ODLUCI O DODJELI FINANCIJSKIH SREDSTAVA

Općina će u roku od 8 dana od dana donošenja odluke na svojim mrežnim stranicama javno objaviti rezultate Poziva s podacima o udrugama, programima i projektima kojima su odobrene potpore i iznosima potpora, čime se sve udruge smatraju obaviještenima o rezultatima Poziva.

Nadležno upravno tijelo će udrugama koje su nezadovoljne odlukom o odabiru i raspodjeli financijskih sredstava omogućiti pravo na prigovor.

Prigovor se može podnijeti isključivo na proceduralnu povredu natječajnog postupka, dok se ne može podnijeti na sadržaj odluke o neodobravanju sredstava ili visinu sredstava.

Prigovor se podnosi načelniku u pisanom obliku, u roku 8 radnih dana od dana javne objave rezultata Poziva, a odluku po prigovoru, uzimajući u obzir sve činjenice, donosi načelnik u roku od 8 dana od dana primitka prigovora.

Prigovor ne odgađa izvršenje odluke i daljnju provedbu natječajnog postupka.

5.1 Indikativni kalendar postupka Poziva

|  |  |
| --- | --- |
| **Faze postupka**  | **Datum** |
| **Objava Poziva** | 29. rujna 2025. |
| **Rok za podnošenje prijava** | 30. listopada 2025. |
| **Rok za slanje pitanja vezanih uz Poziv** | 25. listopda 2025. |
| **Rok za upućivanje odgovora na pitanja vezana uz Poziv** | 27. listopada 2025. |
| **Rok za provjeru propisanih uvjeta Poziva** | 14. studeni 2025. |
| **Rok za procjenu projektnih /programskih prijava** | 28. studeni 2025. |
| **Rok za objavu odluke o dodjeli financijskih sredstava**  | 02. prosinca 2025. |
| **Rok za ugovaranje** | siječanj 2026. |

Davatelj financijskih sredstava ima mogućnost ažuriranja ovog indikativnog kalendara. Obavijest o tome, kao i ažurirana tablica, objavit će se na web stranici Općine:

6. POPIS DOKUMENTACIJE

**OBRASCI**

1. Prijavni obrazac
2. Opisni obrazac i obrazac proračuna (word format),
3. obrazac izjave o nepostojanju dvostrukog financiranja,(word format)
4. obrazac za ocjenu kvalitete (word format),
5. popis priloga koje je potrebno priložiti uz prijavu (word format) i
6. kontrolna lista (word format).